Foto: instagram.com/lomus_17/ Ukrainalik yarim og‘ir vazn toifasidagi bokschi Aleksandr Gvozdik kanadalik Adonis Stivensonni nokautga uchratib, WBC yo‘nalishi bo‘yicha jahon chempioniga aylandi. Monrealda bo‘lib o‘tgan jang 11-raundda to‘xtatildi. Gvozdik professional ringdagi 16-jangida 16-g‘alabasini qo‘lga kiritdi, ulardan 13tasida nokautga erishgan. Gvozdik boks bo‘yicha amaldagi jahon chempioniga aylangan to‘rtinchi ukrainalik bo‘ldi. Avvalroq Artem Dalakyan (o‘ta yengil vaznda WBA chempioni), Vasiliy Lomachenko (yengil vaznda WBA chempioni) va Alesandr Usik (birinchi og‘ir vaznda mutlaq jahon chempioni) chempionlik unvonlarini qo‘lga kiritgandi.